rejauldu/bengali-wikipedia huggingface dataset:
লুধিয়ানা আন্তর্জাতিক বিমানবন্দর হল একটি নির্মাণাধীন আন্তর্জাতিক বিমানবন্দর, যা ভারতের পাঞ্জাব রাজ্যের লুধিয়ানার শহরের নিকট হালওয়ারায় নির্মিত হচ্ছে।  এটি অমৃতসর ও শহীদ ভগৎ সিং বিমানবন্দরের পর হবে পাঞ্জাবের তৃতীয় আন্তর্জাতিক বিমানবন্দর হবে। স্থানটি লুধিয়ানা শহর থেকে ৩২ কিলোমিটার দূরে অবস্থিত, এবং বৃহত্তর লুধিয়ানা অঞ্চল উন্নয়ন কর্তৃপক্ষ (জিএলএডিএ) একটি আন্তর্জাতিক বেসামরিক টার্মিনাল নির্মাণের জন্য হালওয়ারায় ১৬১.২৭ একর জমি অধিগ্রহণ করেছে। বোয়িং ৭৩৭-৭০০ এবং এয়ারবাস এ-৩২০ বিমানের সুবিধার জন্য বিমানবন্দরটি তৈরি করা হচ্ছে। বিমানবন্দরটি ২০২২ সালের ৩২শে মার্চের মধ্যে চালু করার পরিকল্পনা করা হয়েছিল, কিন্তু জিএলএডিএ-এর নির্মাণের জন্য তহবিল প্রদানে করতে ব্যর্থ হওয়ার কারণে মে মাস থেকে প্রকল্পটি স্থবির হয়ে পড়েছিল। পাঞ্জাব সরকার জিএলএডিএ ও অর্থ বিভাগের মাধ্যমে তহবিল প্রদান করার পরে ২০২২ সালের ২১শে নভেম্বর বিমানবন্দরের নির্মাণ আবার শুরু হয়।   আরও দেখুন   লুধিয়ানা বিমানবন্দর  তথ্যসূত্র  বিষয়শ্রেণী:পাঞ্জাবের বিমানবন্দর, ভারত বিষয়শ্রেণী:পাঞ্জাবের প্রস্তাবিত বিমানবন্দর, ভারত বিষয়শ্রেণী:লুধিয়ানার পরিবহন ব্যবস্থা
বড়বালা ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৮.৪০ বর্গকিমি (১০.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫৮১৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি।  গ্রাম ভিত্তিক লোক সংখ্যা  উচাঁবালুয়া ১৮১০ জন  হেলেঞ্চা ২১১৫ জন  হাঁছিয়া ২৭২৮ জন  ভাটারপাড়া ১৭০৬ জন  মোঘলকোট ৮০২ জন  চাঁদপাড়া ২৮৪১ জন  সন্তোষপুর ৩৩৫৭ জন  বৈরাগীর কুটি ৫৬৪ জন  হামিদপুর ২৮৪০ জন  ঝাকুয়াপাড়া ১৫৬ জন  চাঁনটারী ১৬০৪ জন  মাসিমপুর ১৪২৩ জন  ভাটারপাড়া ১২১২ জন  হামিদপুর ১৩০ জন  খিয়ারপাড়া ২৪১৮ জন।  অন্যান্য  আয়তন=৭৫৯৯  মোট লোকসংখ্যা=২৫৮১৯   হাট বাজার =৩টি  নদী=১টি  ইউনিয়ন স্বাস্থ্য কেন্দ্র=১টি  ইউনিয়ন পরিবার পরিকণ্পনা কেন্দ্র=১টি  কমিউনিটি ক্লিনিক=৩টি  মসজিদ-৪০  ঈদগাহ মাঠ=২৩টি  মন্দির=৪টি  শ্মশান=৩টি  মাধ্যমিক বিদ্যালয়=৩টি  নিম্ন মাধ্যমিক বিদ্যালয়=২টি  প্রাথমিক বিদ্যালয়=১২টি  মাদ্রাসা ফাজিল=১টি  পাকা রাস্তা=১৫কি.মি.  ইউনিয়ন  রাস্তা=৩০ কি.মি.  গ্রামিন রাস্তা=১৫০কি.মি.।  দর্শনীয় স্থান ১১ নং বড়বালা ইউনিয়নের দর্শনীয় স্থান হলো:  খিয়ারপাড়া গ্রামের ফকিরপাড়া জামে মসজিদ  যমুনাশ্বরী নদী  ভেলুয়ার বিল  ফরেষ্ট বাগান  খিয়ারপাড়ার চতরা বিল  নারীশ ফুড মিল।  শিক্ষাপ্রতিষ্ঠান  ছড়ান বহুমুখী উচ্চ বিদ্যালয়  ছড়ান বালিকা উচ্চ বিদ্যালয়  ছড়ান বাহরুল উলুম সিনিয়র আলীম মাদ্রাসা   ছড়ান দ্বি-মুখি উচ্চ বিদ্যালয়  ছড়ান ডিগ্রি কলেজ রংধনু মডেল স্কুল   হলিচাইল্ড মডেল স্কুল   ফাহিম রেসিডিন্টশিয়াল পাবলিক স্কুল এন্ড কলেজ   কেশবপুর বহুমুখী উচ্চ বিদ্যালয়  কেশবপুর নিজামিয়া দাখিল মাদ্রাসা   কেশবপুর টেকনিক্যাল এন্ড বিএম কলেজ ছড়ান আদর্শ দাখিল মাদ্রাসা  গুটিবাড়ী ইসলামিয়া ফাযিল মাদ্রাসা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:মিঠাপুকুর উপজেলার ইউনিয়ন
লাম্বাদি (লাবাঙ্কি, বানজারিও বলা হয়) একটি ভাষা যা ভারত জুড়ে একসময়ের যাযাবর বানজারা লোকেদের দ্বারা বলা হয় এবং এটি ভাষাগুলির ইন্দো-আর্য গোষ্ঠীর অন্তর্গত। এই ভাষার কোনো স্থানীয় লিপি নেই।  আঞ্চলিক উপভাষাগুলি মহারাষ্ট্রের বানজারা (দেবনাগরীতে লেখা), কর্ণাটক (কন্নড় লিপিতে লেখা), তামিলনাড়ু (তামিল লিপিতে লেখা ) এবং তেলেঙ্গানা, অন্ধ্রপ্রদেশ (তেলুগু লিপিতে লেখা) মধ্যে বিভক্ত। বক্তারা তেলুগু, কন্নড় বা মারাঠি উভয় ভাষায়ই দ্বিভাষিক।   তথ্যসূত্র    গ্রন্থপঞ্জি    বুপ্যাথি, এস. ইনভেস্টিগেশন অ্যান্ড রিপোর্ট ইন: চোকালিঙ্গম, কে., তামিলনাড়ুর ভাষা: লাম্বাডি: অ্যান ইন্দো-আরিয়ান ডায়ালেক্ট (ভারতের আদমশুমারি ১৯৬১। তামিলনাড়ু। নবম খন্ড)  ট্রেইল, রোনাল্ড এল. ১৯৬৮। লামানীর ব্যাকরণ।  বিষয়শ্রেণী:তেলেঙ্গানার ভাষা বিষয়শ্রেণী:তামিলনাড়ুর ভাষা বিষয়শ্রেণী:রাজস্থানের ভাষা বিষয়শ্রেণী:কর্ণাটকের ভাষা বিষয়শ্রেণী:অন্ধ্রপ্রদেশের ভাষা
কফিল উদ্দিন চৌধুরী একজন বাংলাদেশী আইনজীবী ও বাংলাদেশ আওয়ামী লীগের মুন্সীগঞ্জ জেলার রাজনীতিবিদ এবং পূর্ব পাকিস্তানের যুক্তফ্রন্ট সরকারের মন্ত্রী ছিলেন। তিনি পাকিস্তানের প্রাদেশিক ও জাতীয় পরিষদের সাবেক সদস্য এমএনএ ছিলেন। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর পিতা।   জন্ম ও প্রাথমিক জীবন  কফিল উদ্দিন চৌধুরী ১৮৯৮ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্ম গ্রহণ করেন। তিনি ১৯১৬ সালে হাঁসাড়া কালী কিশোর উচ্চ বিদ্যালয় থেকে পড়ালেখা শেষ করে মুন্সীগঞ্জ উচ্চ বিদ্যালয় থেকে এন্ট্রাস পাস করেন। এর পর কলকাতা থেকে বিএ এবং বিএল ডিগ্রী অর্জন করেন।   রাজনৈতিক ও কর্মজীবন  কফিল মুন্সীগঞ্জ শহরে আইন ব্যবসা শুরু করে পরে ঢাকায় চলে আসেন। তিনি এ কে ফজলুল হকের কৃষক প্রজা পার্টিতে রাজনৈতিক জীবন শুরু করেছিলেন। তিনি ১৯৫৪ সালে যুক্তফ্রন্টের সংসদ সদস্য নির্বাচিত হয়ে পূর্ব পাকিস্তানের যোগাযোগ আইন ও বন মন্ত্রীর দায়িত্ব পালন করেন। ১৯৭০ সালের নির্বাচনে আওয়ামীলীগের প্রার্থী হিসেবে শ্রীনগর, সিরাজদিখান ও লৌহজং নির্বাচনী এলাকার পাকিস্তান জাতীয় পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে ভারতে চলে যান। দেশ স্বাধীন হলে দেশে ফিরেন।   মৃত্যু  কফিল উদ্দিন চৌধুরী ১২ মে ১৯৭২ সাল ৭৪ বছর বয়সে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৮৯৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:মুন্সীগঞ্জ জেলার রাজনীতিবিদ বিষয়শ্রেণী:কৃষক শ্রমিক পার্টির রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:পূর্ব পাকিস্তানের মন্ত্রী
পরিগণিত বিশ্ববিদ্যালয় বা ডিমড বিশ্ববিদ্যালয়, বা বিশ্ববিদ্যালয় হওয়ার যোগ্য হল ভারতের উচ্চ শিক্ষা প্রতিষ্ঠানকে উচ্চ শিক্ষা বিভাগ কর্তৃক প্রদত্ত একটি স্বীকৃতি।  শিক্ষা মন্ত্রকের উদ্ধৃতি দিয়ে, "বিশ্ববিদ্যালয় ব্যতীত উচ্চ শিক্ষার একটি প্রতিষ্ঠান, অধ্যয়নের নির্দিষ্ট ক্ষেত্রে খুব উচ্চ মানের কাজ করে, বিশ্ববিদ্যালয় মঞ্জুরি কমিশনের (ইউজিসি) পরামর্শে কেন্দ্রীয় সরকার ঘোষণা করতে পারে। একটি প্রতিষ্ঠান হিসাবে 'বিশ্ববিদ্যালয় হওয়ার যোগ্য'। যে প্রতিষ্ঠানগুলি 'বিশ্ববিদ্যালয় হিসেবে গণ্য করা হয়' তারা বিশ্ববিদ্যালয়ের একাডেমিক মর্যাদা এবং সুযোগ-সুবিধা ভোগ করে"।    পরিগণিত বিশ্ববিদ্যালয়ের মর্যাদা  ভারতের উচ্চশিক্ষা ব্যবস্থায় বেসরকারি এবং পাবলিক বিশ্ববিদ্যালয় উভয়ই অন্তর্ভুক্ত। পাবলিক বিশ্ববিদ্যালয়গুলি ভারত সরকার এবং রাজ্য সরকারগুলি দ্বারা সমর্থিত, যখন বেসরকারী বিশ্ববিদ্যালয়গুলি বেশিরভাগই বিভিন্ন সংস্থা এবং সমাজ দ্বারা সমর্থিত। ভারতের বিশ্ববিদ্যালয়গুলি বিশ্ববিদ্যালয় মঞ্জুরি কমিশন দ্বারা স্বীকৃত, যা বিশ্ববিদ্যালয় মঞ্জুরি কমিশন আইন, 1956 থেকে এর ক্ষমতা গ্রহণ করে।  এটি ছাড়াও, 15টি পেশাদার কাউন্সিল প্রতিষ্ঠিত হয়েছে, যা স্বীকৃতি এবং সমন্বয়ের বিভিন্ন দিক নিয়ন্ত্রণ করে।  একটি বিশ্ববিদ্যালয়ের মর্যাদা কোর্স, সিলেবাস, ভর্তি এবং ফিতে সম্পূর্ণ স্বায়ত্তশাসনের অনুমতি দেয়। , ইউজিসি 126 টি প্রতিষ্ঠানের তালিকা করেছে যেগুলিকে বিশ্ববিদ্যালয়ের মর্যাদা দেওয়া হয়েছে।  এই তালিকা অনুসারে, পরিগণিত বিশ্ববিদ্যালয়ের মর্যাদা দেওয়া প্রথম ইনস্টিটিউটটি ছিল ভারতীয় বিজ্ঞান সংস্থা যা 12 মে 1958-এ এই মর্যাদা দেওয়া হয়েছিল। ভারতের তামিলনাড়ু রাজ্যে সবচেয়ে বেশি ২৮টি বিশ্ববিদ্যালয়ের পরিগণিত মর্যাদা রয়েছে।   1956 সালের ইউজিসি আইনের ১২ (বি)  ধারা ইউজিসি-কে "কমিশনের তহবিলের বাইরে, বিশ্ববিদ্যালয়গুলিতে অনুদান বরাদ্দ এবং বিতরণ করার অধিকার প্রদান করে৷ . ।"  যেমন, UGC ইনস্টিটিউটগুলিকে "ইউজিসি আইন-1956-এর ধারা 12 (B) এর অধীনে কেন্দ্রীয়/ইউজিসি সহায়তা পাওয়ার জন্য উপযুক্ত বলে ঘোষিত" হিসাবে শ্রেণীবদ্ধ করে, বা না, এবং প্রকাশিত তালিকাগুলিতে এই অবস্থাটি নোট করে। এই ঘোষণাগুলির আপডেটগুলি ইউজিসি-এর সভায় করা হয় এবং কার্যবিবরণীতে প্রকাশিত হয়।  সর্বশেষ তালিকা, , কেন্দ্রীয়/ইউজিসি সহায়তা পাওয়ার জন্য উপযুক্ত হিসাবে 47টি প্রতিষ্ঠানের তালিকা করে।    অন্যান্য প্রকার  ইউজিসি এর নিয়ন্ত্রক পরিধির অধীনে অন্যান্য ধরনের বিশ্ববিদ্যালয়গুলির মধ্যে রয়েছে:   কেন্দ্রীয় বিশ্ববিদ্যালয় বা ইউনিয়ন বিশ্ববিদ্যালয়গুলি পার্লামেন্টের আইন দ্বারা প্রতিষ্ঠিত এবং উচ্চশিক্ষা বিভাগের আওতাধীন।   রাজ্য বিশ্ববিদ্যালয়গুলি ভারতের প্রতিটি রাজ্য এবং অঞ্চলগুলির রাজ্য সরকার দ্বারা পরিচালিত হয় এবং সাধারণত একটি রাজ্য আইনসভা আইন দ্বারা প্রতিষ্ঠিত হয়।   রাজ্য আইনসভা আইনের অধীনে ইনস্টিটিউট  হল ভারতে রাজ্য আইনসভা আইন দ্বারা প্রতিষ্ঠিত বা নিগমিত একটি প্রতিষ্ঠান।  যে প্রতিষ্ঠানগুলি 'রাজ্য আইনসভা আইনের অধীনে' সেগুলি রাজ্য বিশ্ববিদ্যালয়গুলির একাডেমিক মর্যাদা এবং বিশেষাধিকারগুলি উপভোগ করে৷  বেসরকারি বিশ্ববিদ্যালয়গুলো ইউজিসি কর্তৃক অনুমোদিত। তারা ডিগ্রী প্রদান করতে পারে কিন্তু তাদের ক্যাম্পাসের বাইরে অধিভুক্ত কলেজের অনুমতি নেই।    আরো দেখুন    পরিগণিত বিশ্ববিদ্যালয়ের তালিকা তথ্যসূত্র  বিষয়শ্রেণী:বিশ্ববিদ্যালয় বা মহাবিদ্যালয়ের ধরন বিষয়শ্রেণী:পরিগণিত বিশ্ববিদ্যালয়
আন্দ্রেস এর্নান্দেস ভেরা (; জন্ম: ২১ সেপ্টেম্বর ২০০৭; আন্দ্রেস এর্নান্দেস নামে সুপরিচিত) হলেন একজন কলম্বীয় তীরন্দাজ, যিনি কলম্বিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  এর্নান্দেস কলম্বিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আন্দ্রেস এর্নান্দেস ভেরা ২০০৭ সালের ২১শে সেপ্টেম্বর তারিখে কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  এর্নান্দেস কলম্বিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৬টি ১০ পয়েন্ট অর্জন করে সর্বমোট ৬৪২ পয়েন্ট নিয়ে তিনি ৫৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৯ম স্থান অধিকারী ফ্রান্সের তমা শিরোর মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি সান্তিয়াগো আরসিলা এবং হোর্হে এনরিকেসের সাথে কলম্বীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮১টি ১০ পয়েন্ট অর্জন করে সর্বমোট ১৯৭০ পয়েন্ট নিয়ে ১১তম স্থান অধিকার করেছিল। অতঃপর প্রাথমিক পর্বে তারা তুরস্কের কাছে ৫–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় পুরুষ তীরন্দাজ বিষয়শ্রেণী:কলম্বিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
সহিফা আস সাদিকাহ ( ) হলো হাদিস বিষয়ক একটি প্রাচীন গ্রন্থ। আবদুল্লাহ ইবনে আমর ইবন আল-আস, যিনি মুহাম্মাদ (স.) এর একজন সাহাবী ছিলেন, তিনি এই গ্রন্থ সংকলন করেন। এটিকে হাদিসের প্রথম গ্রন্থ বলা হয়। এটিই ছিলো সাহাবি যুগে সবচেয়ে বড় হাদিস সংকলন।   সূচনা  আবদুল্লাহ ইবনে আমর ইবন আল-আস রাসূলুল্লাহ (স.) অনুমতিসাপেক্ষে, তাঁরই অনুপ্রেরণা ও নির্দেশে হাদিস লিপিবদ্ধ করতেন। হাদিসে এ সম্পর্কে এসেছে,  আরেকটি হাদিসে পাওয়া যায়,  কেউ কেউ আপত্তি করেছিলেন, এভাবে যাচাই বাছাই না করে সব কথা লিখে রাখার জন্য। কিন্তু তিনি নবী (স.) এর মুখ নি:সৃত যে কোন বাণী শোনামাত্র লিখে রাখতেন। এভাবেই ধীরে ধীরে "আস সাদিকা" নামক পুস্তকটি রচনা করেন।  আস-সাদিকাহ তাঁর পরিবারের কাছে সংরক্ষিত ছিল। আহমদ ইবনে হান্বাল (রহ.) তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমর (রা.) এর কাজকে অন্তর্ভুক্ত করেছেন।মুসনাদ আহমাদ, হাদিস ৬৫৫৫ আবদুল্লাহ ইবন আমর (রা.) বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি ইমাম মুসলিম এককভাবে বর্ণনা করেছেন।An Introduction to the Conservation of Hadith (In the Light of Sahifah Hammam ibn Munabbih), Dr. Hamidullah, Islamic Book Trust,    অন্যান্য বইয়ে আস সাদিকা'র উল্লেখ  মুসনাদে আহমাদে বর্ণিত হাদিস:  আরেকটি হাদিসে পাওয়া যায়,   তথ্যসূত্র   বিষয়শ্রেণী:সুন্নি হাদিস সংকলন বিষয়শ্রেণী:সুন্নি সাহিত্য বিষয়শ্রেণী:১০ম শতাব্দীর আরবি বই বিষয়শ্রেণী:৯ম শতাব্দীর আরবি বই বিষয়শ্রেণী:আরবি ভাষার লেখা থাকা নিবন্ধ
thumb|right|350px|ইংরেজিতে চিহ্ন সহ লুসাকার রাস্তার দৃশ্য ইংরেজি ভাষা জাম্বিয়ার সরকারি ভাষা। জাম্বিয়াতে স্থানীয় আরও প্রায় ৩৫টি ভাষা প্রচলিত। এদের মধ্যে বেম্বা ভাষাতে প্রায় এক-চতুর্থাংশ লোক কথা বলে। অন্যান্য ভাষার মধ্যে টোঙ্গা ভাষা এবং নিয়াঞ্জা ভাষা উল্লেখযোগ্য। ফানাগালো নামের একটি ক্‌হোসা ভাষা-ভিত্তিক পিজিন ভাষা শহর এবং খনি এলাকগুলিতে সার্বজনীন ভাষা হিসেবে সুপ্রচলিত। সেতলা নামের আরেকটি পিজিন ভাষা আছে, যার ভিত্তি সোয়াহিলি ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।   তথ্যসূত্র    বহিঃসংযোগ   জাম্বিয়ার ভাষার উপর এথনোলগ-এর রিপোর্ট  বিষয়শ্রেণী:জাম্বিয়া বিষয়শ্রেণী:আফ্রিকার ভাষা
আসাহি উয়েনাকা (; জন্ম: ১ নভেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানি ক্লাব ইয়োকোহামা এফ মারিনোস এবং জাপান জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, উয়েনাকা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছেন।   প্রারম্ভিক জীবন  আসাহি উয়েনাকা ২০০১ সালের ১লা নভেম্বর তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  উয়েনাকা জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৯ সালের ১১ই আগস্ট তারিখে তিনি বেলজিয়াম অনূর্ধ্ব-১৯ দলের বিরুদ্ধে ম্যাচে জাপান অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3789101 উয়েনাকা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত জাপান অলিম্পিক দলে স্থান পেয়েছেন।   তথ্যসূত্র    বহিঃসংযোগ      বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:জে১ লিগের খেলোয়াড় বিষয়শ্রেণী:জাপানের অলিম্পিক ফুটবলার
সেন্ট থমাস মাউন্ট (তামিল ভাষায় বরঙ্গীমালাই নামে পরিচিত) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল ও ছোট গিরিশিখর৷ এটি মূলত দক্ষিণ চেন্নাইয়ের একটি লোকালয়৷ সেন্ট থমাস মাউন্ট চেন্নাই মহানগরের গিণ্ডির নিকটবর্তী এবং চেন্নাই আন্তর্জাতিক বিমানবন্দর থেকে অনতিদূরে অবস্থিত৷  ভারতের পুরাতন সিরীয় খ্রিস্টান সম্প্রদায়ের লোকরা সেণ্ট থমাস দ্য এপোস্টলকে তাদের গীর্জার সূত্রপাত হিসাবে মনে করেন৷ খ্রিস্টীয় সপ্তদশ শতাব্দী থেকে চেন্নাইয়ের বরঙ্গীমালাই অঞ্চল ছিলো অ্যাংলো-ভারতীয়দের বাসস্থান৷ সেন্ট থমাস মাউন্টের পাদদেশে রয়েছে সেন্ট থমাস গ্যারিসন গির্জা৷  এই অঞ্চলটিতে রয়েছে চেন্নাই শহরতলি রেলওয়ের দক্ষিণ শাখার সেন্ট থমাস মাউন্ট রেলওয়ে স্টেশন৷ চেন্নাই মেট্রো ও চেন্নাই এমআরটিএস একসঙ্গে এটিকে অদূর ভবিষ্যতে চেন্নাই সেন্ট্রালের পরে চেন্নাইয়ের বৃৃহত্তম পরিবহন জংশনে পরিণত করবে বলে ভবিষ্যত পরিকল্পনা রয়েছে৷   ব্লক  সেন্ট থমাস মাউন্ট পূর্বে চেঙ্গলপট্টু জেলার অংশ ছিলো পরে এটি চেন্নাই জেলার একটি ব্লকে পরিণত হয়৷ সেণ্ট থমাস মাউন্ট পঞ্চায়েত সমিতির মধ্যে রয়েছে পনেরটি গ্রাম পঞ্চায়েত, যথা - অগ্রমতেন, মেটবক্কম, কোয়িলমবক্কম, কাউলবাজার, মুড়িশূর, পেরুম্বক্কম, নান্মঙ্গলম, পোলিচলুর, ওট্টমবক্কম, তিরুবাঞ্চেরি, বেঙ্গাইবাসল, মধুরবক্কম, মূবরসমপেট্টাই, সীতালবক্কম৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:পবিত্র পর্বত
পূর্ব তিমুরের বিমানবন্দরের তালিকা হিসাবে এখানে পূর্ব তিমুরে অবস্থান অনুসারে বিমানবন্দরসমূহের (স্থানীয় ভাষায়ঃ Timor-Leste) তালিকা সন্নিবেশিত হলো।  __TOC__  বিমানবন্দরসমূহ    অবস্থিত শহর ICAO IATA বিমানবন্দরের নাম এ্যাটাউরো দ্বীপ WPAT AUT এ্যাটাউরো বিমানবন্দর বাউকাউ WPEC BCH কাক্যুঙ বিমানবন্দর দিলি WPDL DIL রাষ্ট্রপতি নিকোলাউ লোবাটো আন্তর্জাতিক বিমানবন্দর (কমোরো আন্তর্জাতিক বিমানবন্দর) ফুইলোরো WPFL এ্যাবিস্যু বিমানক্ষেত্র মালিয়ানা WPMN MPT মালিয়ানা বিমানবন্দর ওকোশি WPOC OEC ওকোশি বিমানবন্দর সুএ্যাই WPDB UAI সুএ্যাই বিমানবন্দর (কভালিমা বিমানবন্দর) ভিকিউকিউ WPVQ VIQ ভিকিউকিউ বিমানবন্দর   বোল্ড করে লেখা বিমানবন্দরগুলোতে বাণিজ্যিক বিমান সংস্থাসমূহ সেবা প্রদাণ করে থাকে।   আরও দেখুন   পূর্ব তিমুরের যোগাযোগ ব্যবস্থা   তথ্যসূত্র    Aeronautical Information Publication (AIP) from Timor-Leste Civil Aviation Department     - includes IATA codes  Great Circle Mapper: East Timor - IATA and ICAO codes  World Aero Data: East Timor - IATA codes  বিষয়শ্রেণী:পূর্ব তিমুরের বিমানবন্দর বিষয়শ্রেণী:পূর্ব তিমুর সম্পর্কিত তালিকা বিষয়শ্রেণী:দেশ অনুযায়ী বিমানবন্দরের তালিকা
নাভারন রেলওয়ে স্টেশন বাংলাদেশের খুলনা বিভাগের যশোর জেলার একটি রেলওয়ে স্টেশন। অবস্থান নাভারন রেলওয়ে স্টেশন দর্শনা জংশন-খুলনা লাইনের যশোর-বেনাপোল অংশে অবস্থিত।  ইতিহাস বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় নাভারন রেলওয়ে স্টেশন নির্মাণ করা হয়।  পরিষেবা নাভারন রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:   বেনাপোল এক্সপ্রেস বেনাপোল কমিউটার খুলনা কমিউটার ও  বাংলাদেশ ও ভারতের মালবাহী ট্রেন।  তথ্যসূত্র  বিষয়শ্রেণী:যশোর জেলার রেলওয়ে স্টেশন
প্রায়-বিবৃত কেন্দ্রীয় স্বরধ্বনি বা প্রায়-নিম্ন কেন্দ্রীয় স্বরধ্বনি,While the International Phonetic Association prefers the terms "close" and "open" for vowel height, many linguists use "high" and "low". হলো এক ধরনের স্বরধ্বনি, যা কিছু কথ্য ভাষায় ব্যবহৃত হয়। আন্তর্জাতিক ধ্বনিমূলক বর্ণমালার প্রতীক যা এই ধ্বনিকে প্রতিনিধিত্ব করে তা হলো , ঘোরানো ছোট হাতের যুগ্ম-বিবৃত a।  ইংরেজিতে এই স্বরধ্বনিটি সাধারণত  চিহ্ন দিয়ে প্রতিলিপি করা হয়, অর্থাৎ যেন এটি বিবৃত-মধ্য পশ্চাৎ। এই উচ্চারণটি এখনও কিছু উপভাষায় পাওয়া যায়, কিন্তু অনেক বক্তা কেন্দ্রীয় স্বরধ্বনি ব্যবহার করে যেমন  বা । ট্র্যাপ-স্ট্রুট একত্রীকরণ এড়াতে, স্ট্যান্ডার্ড সাউদার্ন ব্রিটিশ ইংরেজি বিংশ শতাব্দীর প্রথমার্ধে কথিত প্রাপ্ত উচ্চারণ-তে পাওয়া  গুণগত  মান থেকে দূরে সরে যাচ্ছে।  অনেকটা যেমন ,  বহুমুখী প্রতীক যা কুঞ্চিততার জন্য সংজ্ঞায়িত করা হয় না এবং এটি স্বরধ্বনিগুলির জন্য ব্যবহার করা যেতে পারে যা প্রায়-বিবৃত মধ্য, প্রায়-বিবৃত প্রায়-সম্মুখ, প্রায় -পশ্চাৎ বিবৃত, বিবৃত-মধ্য কেন্দ্রীয়, বিবৃত কেন্দ্রীয় অথবা (প্রায়শই চাপহীন) পরিবর্তনশীল উচ্চতা, পশ্চাৎ এবং/অথবা কুঞ্চিত স্বরধ্বনি যা সেই সাধারণ এলাকায় উৎপাদিত হয়।  দিয়ে প্রতিলিপিকৃত বিবৃত কেন্দ্রীয় অকুঞ্চিত স্বরধ্বনির জন্য, বিবৃত কেন্দ্রীয় অকুঞ্চিত স্বরধ্বনি দেখুন।  যখন প্রায়-বিবৃত প্রায়-সম্মুখ এবং প্রায়-বিবৃত প্রায়-পশ্চাৎ এর পরিবর্তনশীলগুলির স্বাভাবিক প্রতিলিপি  থেকে আলাদা হয়, এগুলি যথাক্রমে প্রায়-বিবৃত সম্মুখ অকুঞ্চিত স্বরধ্বনি এবং বিবৃত পশ্চাৎ অকুঞ্চিত স্বরধ্বনি বা বিবৃত পশ্চাৎ কুঞ্চিত স্বরধ্বনিতে তালিকাভুক্ত করা হয়েছে।  প্রায়-বিবৃত কেন্দ্রীয় অকুঞ্চিত স্বরধ্বনি কখনও কখনও ভাষার একমাত্র বিবৃত স্বরধ্বনি হয় এবং তারপর সাধারণত ⟨a⟩ দিয়ে প্রতিলিপি করা হয়।  তথ্যসূত্র   উৎস                                                                                    বহিঃসংযোগ    বিষয়শ্রেণী:প্রায়-বিবৃত স্বরধ্বনি বিষয়শ্রেণী:কেন্দ্রীয় স্বরধ্বনি
local p = {}  function p._error( error_str )     return 'Category:Duration with input errorমডিউল:স্থিতিকালে ত্রুটি: ' .. error_str .. '' end  function p.main(frame) 	local args = require('Module:Arguments').getArgs(frame, {wrappers = {'টেমপ্লেট:স্থিতিকাল', 'Template:Duration/sandbox'}}) 	local tmp = args.duration or args[1] or 	local duration = {} 	if tonumber(args[1]) or args[2] or args[3] then 		if args[4] then return p._error('প্যারামিটার নম্বর ৪ নির্দিষ্ট করা উচিত নয়') end 		if not args[1] or args[1] ==  then 			duration = {args[2] or 0, args[3] or 0} 		else 			duration = {args[1], args[2] or 0, args[3] or 0} 		end 		tmp = nil 		for k, v in ipairs(duration) do 			duration[k] = tonumber(v) 			if not duration[k] then return p._error('অবৈধ মান') end 		end 	elseif args.h or args.m or args.s then 		if not args.h or args.h ==  then 			duration = {args.m or 0, args.s or 0} 		else 			duration = {args.h, args.m or 0, args.s or 0} 		end 		tmp = nil 		for k, v in ipairs(duration) do 			duration[k] = tonumber(v) 			if not duration[k] then return p._error('অবৈধ মান') end 		end 	else 		if mw.ustring.find(tmp, 'class="duration"', 1, yes) then return tmp end -- if there is already a microformat, don't do anything 		duration = mw.text.split(mw.ustring.match(tmp, '%d*:?%d+:%d+%.?%d*') or , ':') -- split into table 		if duration[4] then return p._error('সর্বাধিক দুটি কলোন অনুমোদিত') end 		for k, v in ipairs(duration) do duration[k] = tonumber(v) or 0 end -- convert values to numbers 	end 	if duration[3] then 		if (duration[1] + duration[2] + duration[3]) == 0 then return nil end 		if (duration[1] ~= math.ceil(duration[1])) or (duration[2] ~= math.ceil(duration[2])) then return p._error('ঘণ্টা ও মিনিটের মান পূর্ণসংখ্যা হতে হবে') end 		if duration[3] >= 60 then return p._error('সেকেন্ডের মান ৬০ থেকে ছোট হতে হবে') end 		if duration[2] >= 60 then return p._error('ঘণ্টার মান দেয়া থাকলে, মিনিটের মান ৬০ থেকে ছোট হতে হবে') end 		if duration[2] < 10 then duration[2] = '০'..duration[2] end -- zero padding 		if duration[3] < 10 then duration[3] = '০'..duration[3] end 		duration = '' .. duration[1] .. ':' .. duration[2] .. ':' .. duration[3] .. '' 	elseif duration[2] then 		if (duration[1] + duration[2]) == 0 then return nil end 		if duration[1] ~= math.ceil(duration[1]) then return p._error('ঘন্টা এবং মিনিটের মান পূর্ণসংখ্যা হতে হবে') end 		if duration[2] >= 60 then return p._error('সেকেন্ডের মান ৬০ থেকে ছোট হতে হবে') end 		if duration[2] < 10 then duration[2] = '০'..duration[2] end -- zero padding 		duration = '' .. duration[1] .. ':' .. duration[2] .. '' 	else 		duration = 	end 	 	if tmp and tmp ~=  then 		if duration ~=  then tmp = mw.ustring.gsub(tmp, '%d*:?%d+:%d+%.?%d*', duration, 1) else tmp = tmp .. ' Category:Duration without hAudio microformat' end 	else 		if duration ~=  then tmp = duration end 	end 	return tmp end  return p
চাণক অন্নপূর্ণা মন্দির পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি দ্বিতীয় দক্ষিণেশ্বর নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত।   ইতিহাস   মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন।  জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে।   স্থাপত্য  চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি দ্বিতীয় দক্ষিণেশ্বর নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ।   তথ্যসূত্র    চাণকে দ্বিতীয় দক্ষিণেশ্বর, ইন্দ্রলাল বন্দ্যোপাধ্যায়, সাপ্তাহিক বর্তমান, ২৯ নভেম্বর, ২০০৮ সংখ্যা।   আরও দেখুন   দক্ষিণেশ্বর কালীবাড়ি  বিষয়শ্রেণী:শক্তি মন্দির বিষয়শ্রেণী:উত্তর চব্বিশ পরগনা জেলার মন্দির বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:১৮৭৫-এ ব্রিটিশ ভারতে প্রতিষ্ঠিত বিষয়শ্রেণী:রামকৃষ্ণ পরমহংস
বাজলা () ভারতের কর্ণাটক রাজ্যের দক্ষিণ কন্নড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাজলা শহরের জনসংখ্যা হল ৯৯৬০ জন। এর মধ্যে পুরুষ ৪৯% এবং নারী ৫১%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বাজলা এর সাক্ষরতার হার বেশি।   তথ্যসূত্র   বিষয়শ্রেণী:কর্ণাটকের শহর